text: Molotovcocktail mod hjemmeplejen 
  14 september 2010 kl. 06.15
  En eller flere ukendte gerningsmænd angreb i nat hjemmeplejen i Sønderborg.
  Der skete ingen personskader, men derimod materielle skader, da en eller flere gerningsmænd slog til mod Hjemmeplejen i Sønderborg.
  Klokken 01:25 i nat fyrede gerningsmanden en molotovcocktail gennem ruden til Blegen, som er det sted, hvor plejegruppen Kastanien har til huse.
  Molotovcocktailen antændte brand i bygningens vindueskarm og lokalet blev både sod- og røgskadet.
  Politiet har ingen spor af gerningsmanden/gerningsmændene.
  